Gina Blay

Gina Blay ( Wɔwoo no Ɔbɛsɛ 28, 1956). Ɔyɛ Ghana nsɛnkyerɛwnyi na ɔman asɛndzifo na ɔsan so yɛ tsemanyi dze ma NPP amanyɛkuw a ɔwɔ Ghana. Sesiara, ɔyɛ ananmusinyi ma Ghana wɔ Germany kurow mu.

 No Nwomasua Abrabɔ 
Gina Blay owiee skuul wɔ OLA Mbasiafo Skuul wɔ Ho. Onyaa no Bachelor of Arts degree fir Ghana Osuapɔn na no post-graduate diproma wɔ nsɛnkyerɛw na nkitsahodzi a ɔkɔ ekyir mu. 

 N’edwuma abrabɔ 
Blay hyɛɛ n’edwuma ase wɔ 1981 mu dɛ ɔyɛ kasamafo dze ma ndzɛmba bo na sika a ɔba asoɛe. Ekyir yi ɔkɔr Achimota Brewery Company limited dɛ nyimpa ɔyɛ hɔn amansan kasamafo, hɔ na ɔyɛɛ nsesa na ɔdze nsa no ho nsɛm too gua wɔ ABC Kaseɛbɔ do. Nna ɔyɛ nyimpa a ɔda Western Publication limited ano, nna ɔyɛ nsɛnkyerɛw fie a wɔdze nkrataa to gua ( nna wɔdze Daily Guide kaseɛbɔ krataa na afofor to gua) fir 1992 kɛpem dɛ wɔfaa no dɛ ananmusinyi wɔ ɔberɛdzi 2017. ɔhyɛɛ edwuma no ase fir fie dze bɛyɛɛ nsɛnkyerɛw fie a ɔso wɔ Ghana no mu kor.

ɔyɛɛ edwuma wɔ edwumakuw ahorow bebiree mu wɔ Ghana ha. Dɛm edwuma yi bi nye hɛn ahobambɔ na ɔmanmu insurance Trust (SSNIT), Ghana Telecom, Ghana News Agency, the national Media Commission na the world Association of newspapers. ɔyɛɛ guamutsenanyi maa Mokola marketing company limited na ɔyɛɛ panyin maa ankorankor kaseɛbɔ krataa a wɔdze to gua nkabomkuw a ɔwɔ Ghana (PRINPAG) mfe 10.

 Kokoram a ɔnye no dzii esi 
Wohuu kokoram wɔ n’enufo mu wɔ 2008 mu na onyaa Chemotherapy ayarsa bebiree.

 Wɔfaa no dɛ Ananmusifo 
Wɔ ɔberɛdzi 2017 mu no, Mampanyin Nana Akuffo- Addo faa Blay dɛ Ghana ananmusinyi ma Germany. Nna ɔka Ghanafo baawɔtwe a wɔbɔɔ hɔn edzin dɛ wɔmbɛfa Ghana ananmusi dwuma no wɔ wiadze afanae nyinara.

 Abadobɔdze 

 Media Communications Entrepreneur Award for the year 2016

 N’abrabɔ Mu Nsɛm 
Blay awar Freddie Blay, Ghananyi mbranyimnyi, amanyɛnyi, na nkan no ɔmanmu guamutsenanyi dze ma National Patriotic Party. Wɔbɔ mu no, wɔwɔ mba ebiasa. N’ahomgye ber no, ɔpɛ nsu bor na akenkan.
Nkyekyεmu:Ghanafo